20th Century Studios, Inc. (dŏwnij 20th Century Fox) – jedne ze bazowych amerikańskich filmowych sztudiōw, położōne we Century City we przestrzyństwie hrabstwa Los Angeles na zachōd ôd Beverly Hills, przinŏleżōnce do The Walt Disney Company. Historyjŏ. We 1933 roku Joseph Schenck a Darryl F. Zanuck założyli filmowe sztudio 20th Century Pictures, kere 28 grudnia 1934 ôstało połōnczōne z założōnym we 1915 roku bez Williama Foxa fyrmōm przedŏwajōncym filmy Greater New York Film Rental a sztudiym Fox Office Attractions Company. Skuli tyj fuzyje powstoło sztudio "Twentieth Century-Fox Film Corporation", znane za "20th Century Fox". We 2019 roku, społym z inkszymi aktywami 21st Century Fox, ôstało przejynte bez The Walt Disney Company a terŏźnie stanowi filijõ Walt Disney Studios (parta The Walt Disney Company). Na przełōmie 2019 a 2020 roku nowy posiedziciel zmiyniōł miano sztudia na "20th Century Studios". Stało sie tak bez to, coby żŏdyn niy mylił filmowego sztudia z Fox Corporation.